**מגומי איגראשי** (ביפנית: **Igarashi Megumi**; באנגלית: **五十嵐恵**), המשתמשת בשם הבדוי רוקודנאשיקו (ביפנית:ろくでなし子 או 碌でなし子, ["ממזר", "לא יצלח"] עם הסיומת קו ["ילד" או "קטן", סיומת נפוצה לשמות יפנים לבנות], היא פסלת ואמנית מאנגה יפנית שזכתה לפרסום בשל עבודותיה המציגות פות. היא שמה לעצמה למטרה לפעול נגד האפליה נגד איבר המין הנשי, שלטענתה מוצנע יתר על המידה.

רקע
---

בצעירותה מגומי מעולם לא ראתה איברי מין של נשים אחרות, לא ידעה איך הם אמורים להראות, ולכן הייתה מודאגת כי הפות שלה חריג. היא רוצה שנשים ירגישו בנוח לדבר על גופן ומאמינה כי "הפות הוא כמו ידי ורגלי, אין בו דבר גס". לדעתה היחס לפות כאל דבר גס נובע מהצנעת היתר.

היא החלה להשתמש באומנות שלה כמחאה לאחר שקיבלה ביקורת חריפה על יצירת דיורמה של הפות שלה, אף על פי שעשתה זאת כי חשבה שהדבר יהיה מצחיק.

אמנות
-----

מגומי איגראשי יצרה עבודות רבות בצורת פות, מכונית על שלט רחוק, כיסויי פלאפון, גנדאמים, תכשיטים, ועוד עבודות רבות המבוססות על מודל הפות שלה. מרבית עבודותיה הוחרמו על ידי המשטרה, אך עדיין קיימות תמונות שלהם. העבודה המרכזית שהביאה לפרסומה היא קיאק המבוסס על סריקה תלת ממדית של הפות שלה. היא מימנה את הפרויקט בעזרת קמפיין מימון המונים, ושלחה את קובצי הסריקה לכל מי שתרם 3,000¥ או יותר.

בנוסף, יצרה איגראשי דמות מצוירת בשם מנקו-צ'אן (בתרגום "גברת פות"), בתקווה להפוך אותה לחלק מתרבות הפופ. למנקו-צ'אן מנגה, פסלונים, בובות ממולאות וחליפה המבוססים עליה.

בעיות משפטיות
-------------

ביולי 2014, איגראשי נעצרה בשל הפרה של חוקי יפן לתועבה על כך ששלחה בדואר אלקטרוני סריקה תלת־ממדית של הפות שלה לתומכים במימון ההמונים של הקיאק שיצרה. מעל 21 אלף אנשים חתמו על עצומה ברשת לשחרורה, וכעבור שבוע המשטרה שחררה את איגראשי.

ב-3 בדצמבר 2014, איגראשי נעצרה פעם נוספת בחשד להצגת דבר גס. ב-24 בדצמבר 2014, הוגש נגדה כתב אישום בגין "תצוגת תועבה", "תיעוד אלקטרוני גס" ו"תיעוד אלקטרוני גס עם הפצה בינונית". היא שוחררה בערבות ב-26 בדצמבר 2014.

ב-14 באפריל 2015, החל משפט נגדה בבית המחוזי טוקיו. ב-8 במאי 2016 מצא בית המשפט כי היא נמצאה חפה מפשע בכל הקשור לקיאק מכיוון שהקיאק אינו מרמז מיידי על צורה של איבר מין נשי בשל העיטור והצביעה. למרות זאת, היא נמצאה אשמה בכל הקשור לשליחת הסריקה התלת־ממדי ונקנסה ב-400,000¥.

חיים אישיים
-----------

איגראשי נשואה למוזיקאי מייק סקוט. ב-2 בפברואר 2017 נולד בנה הראשון.

ראו גם
------

* צנזורה
* אמנות פמיניסטית

לקריאה נוספת
------------

* מהי תועבה? נקראתי אמנית עצמאית ISBN 978-4865720013
* הגוף שלי הוא תועבה?!: רק נשים הן טאבו ISBN 978-4480815248

קישורים חיצוניים
----------------

ויקישיתוף מדיה וקבצים בנושא **מגומי איגראשי** בוויקישיתוף
* אתר האינטרנט הרשמי של מגומי איגראשי (ביפנית)
* מגומי איגראשי, ברשת החברתית אקס (טוויטר)

הערות שוליים
------------

1. ↑  ろくでなし תרגום, באתר גוגל תרגום
2. ↑  碌でなし תרגום, באתר גוגל תרגום
3. 1 2  אסאי שימבון, אמנית מכחישה האשמות בשל גסות "הפות שלי הוא כמו ידי ורגלי", באתר asahi.com, ‏16 ביולי 2014
4. 1 2 3 4  מגומי איגראשי, פרופיל, באתר 6d745.com
5. 1 2  אריק טמפסטה, אמנית מכינה פסלים מתבנית של איבן מינה, באתר Mail Online
6. 1 2 3  קלי בוסמן, בסטודיו עם אמנית פות יפנית שנויה במחלוקת, באתר Broadly, ‏14 באוגוסט 2015
7. ↑  ג'וני, אמנית יפנית מגומי איגראשי נעצרה בשל עבודה מודפסת בתלת מימד המבוססת על איבן מינה, באתר Spoon Tamago, ‏14 ביולי 2014
8. ↑  רוט גרהם, אמנית יפנית נקנסה בשל הפצת מודל תלת מימדי של איבן מינה, באתר Slate, ‏12 במאי 2016
9. ↑  קיודו, תובעים מבקשים לקנוס במשפט את 'אמנית הפות' מגומי איגראשי, באתר The Japan Times, ‏1 בפברואר 2016
10. 1 2  ג'סטין מקקורי, סלפי פות לשם הדפסה תלת מימדי מביאה אמנית יפני לצרות, באתר The Guardian, ‏16 ביולי 2014
11. ↑  IANS, אמנית הפות היפנית מגומי איגראשי משוחררת אחרי שבוע בכלא, באתר BIHAR, ‏20 ביולי 2014
12. ↑  יפן מאשימה 'אמנית פות' בתועבה, באתר BCC, ‏24 בדצמבר 2014
13. ↑  קריסטי צ'ו, אמנית קיאק פות, מחכה למשפט בשל האשמות בתועבה, באתר Artnet News, ‏26 באוגוסט 2015
14. ↑  「お酒を飲みたい」保釈されたマンガ家・ろくでなし子氏　自身のキャラクターを並べて記者会見に臨む, otapol, ‏26 בדצמבר 2014
15. ↑  בית המשפט ביפן מותח את הקו בנוגע לקבצי הפות, באתר CBS News, ‏9 במאי 2016
16. ↑  2017年2月2日、元気な男の子を授かりました＼(^-^)／, 6d745.com, ‏2 בפברואר 2017 (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17740768q (data)
* CiNii: DA18350920
* GND: 115053818X
* ISNI: 0000 0004 5501 117X
* LCCN: no2015134184
* NDL: 001107923
* SUDOC: 22884987X
* VIAF: 198144647691775707832
* WorldCat: lccn-no2015134184

 |